Hammond Innes

Ralph Hammond Innes (født 15. juli 1913 i Horsham i Sussex i England, død 10. juni 1998 i Kersey i Suffolk) var en britisk forfatter. Han brukte også forfatternavnet Ralph Hammond når han (inntil 1953) skrev barnebøker.

Innes arbeidet fra 1934 som journalist i Financial News (nå kjent som Financial Times). Han debuterte som forfatter med romanen The Doppelganger i 1937. Fra 1940 og inntil slutten av andre verdenskrig tjenestegjorde han i The Royal Artillery, og endte opp med 
majors rang. Han utga flere bøker mens han var i tjeneste under krigen. En av dem, Attack Alarm (1941) hevdes å være den eneste roman med motiv fra slaget om Storbritannia skrevet ved siden av en luftvernkanon mens slaget fremdeles pågikk. Etter demobilisering i 1946 ble Innes forfatter på heltid. Han skrev hovedsakelig thrillere, men også sakprosa og fire barnebøker.

Ganske uvanlig for thrillersjangeren var Innes' hovedpersoner ofte ikke «helter» i den vanlig forstand, men ordinære menn som ble kastet inn i ekstreme situasjoner av omstendighetene. Ofte involverte dette steder som hadde et vanskelig eller fiendtlig miljø, som i Arktis, i ørkenen, eller på åpent hav, eller uten at hovedpersonen var vitende om det havnet i en større konflikt eller konspirasjon. Hovedperson er således tvunget til å støtte seg på sin egen kraft og intelligens og gjøre det beste ut av begrensede ressurser fram å benytte seg av våpen og utstyr som er vanlig i andre thrillere.

Innes romaner kjennetegnes av grundig undersøkelser og autentiske detaljer. Gjennom mange år fulgte han et fast skjema med seks måneders reising og undersøkelser fulgt av seks måneders skriving. Han var også en entusiastisk seiler, og mange av romanene har handlingen lagt til sjøen. Ved sin død i 1998 etterlot han mesteparten av sin formue til Association of Sea Training Organisations.

 Bibliografi 

 The Doppelganger (1937) 
 Air Disaster (1937) 
 Sabotage Broadcast (1938) 
 All Roads Lead to Friday (1939) 
 Wreckers Must Breathe (1940)	
 The Trojan Horse (1940)
 Attack Alarm (1941)
 Dead and Alive (1946)
 Killer Mine (1947) 
 The Lonely Skier (1947) 
 The Blue Ice (1948) 
 Maddon’s Rock (1948)
 The White South (1949) 
 The Angry Mountain (1950)
 Cocos Gold – barnebok (1950) (som Ralph Hammond) 
 Air Bridge (1951)
 Isle of Strangers – barnebok (1951) (som Ralph Hammond)
 Campbell’s Kingdom (1952)
 Saracen's Tower (1952) (som Ralph Hammond)
 Black Gold and Double Diamond – barnebok (1953) (som Ralph Hammond)
 The Strange Land (1954)
 The Mary Deare (1956) (også utgitt som The Wreck of the Mary Deare)
 The Land God Gave to Cain (1958)
 Harvest of Journeys – sakprosa (1960)
 The Doomed Oasis	(1960)
 Atlantic Fury (1962)
 The Strode Venturer (1965)
 Sea And Islands – sakprosa (1967) 
 The Conquistadors (1969)
 Hammond Innes Introduces Australia – sakprosa (1971)
 Levkas Man (1971)
 Golden Soak (1973)	
 North Star (1975)
 The Last Voyage: Captain Cook’s Lost Diary – dagboksroman (1978) 
 The Big Footprints (1977)
 Solomons Seal (1980)
 The Black Tide (1982)
 High Stand (1985)
 Hammond Innes' East Anglia – sakprosa (1986)
 Medusa (1988)
 Isvik (1991)
 Target Antarctica (1993)
 The New Yorker Desk Diary – (1995)
 Delta Connection (1996)

 Oversettelser til norsk 
Fra Fjerne Land1961Harvest of Journeys1960Kampen om «Mary Deare»1957The Mary Deare1956I Vulkanens Skygge1958The Angry Mountain1950Landet Gud ga Kain1959The Land God Gave to Cain1958Kampen for Sahara1960The Doomed Oasis1960Hav uten nåde1963Atlantic Fury1962Luftbroen1964Air Bridge1951Olje i Rocky Mountains1980Campbell's Kingdom1958Conquistadorene1971The Conquistadors1969Kampen om gullkilden1974Golden Soak1973Øya som forsvant1977The Strode Venturer1965Landet Gud ga Kain1977The Land God Gave to Cain1958I Vulkanens Skygge1977The Angry Mountain1950De store fotsporene1979The Big Footprints1977Sabotasje i Nordsjøen1981North Star1975Svart tidevann1983The Black Tide1982Piken fra Papua1984Solomons Seal1980Flukten1985The Angry Mountain1950Grønt gull1986High Stand1985Medusa1988Medusa1988

 Priser og utmerkelser 
 Commander, Order of the British Empire 1978
 Svenska Deckarakademins Grand Master-diplom 1988
 The BoucherCon Lifetime Achievement award 1993

 Referanser 

 Eksterne lenker 
 Kirjasto.sci.fi: Hammond Innes
 Fantasticfiction: Hammond Innes
 Association of Sea Training Organisations: Hammond Innes (artikkel)


Kategori:Engelske forfattere
Kategori:Britiske krimforfattere
Kategori:Engelskspråklige forfattere
Kategori:Britiske journalister
Kategori:Order of the British Empire (CBE)
Kategori:Personer fra Horsham